Atklāts konkurss

**“Elektroenerģijas iegāde Rīgas Tehniskās universitātes, Latvijas Universitātes un Rīgas Stradiņa universitātes vajadzībām”**

(identifikācijas Nr. RTU – 2018/24)

Protokols Nr.2

 Rīgā, Kaļķu ielā 1 – 322. telpā, plkst. 14:00 18.04.2018.

|  |  |
| --- | --- |
| **Komisijas priekšsēdētājs:**Mārtiņš Briedis  | Rīgas Tehniskās universitātes Juridiskā departamenta Iepirkumu nodaļas vadītājs |
| **Komisijas priekšsēdētāja vietniece:** |  |
| Iveta Benga | Rīgas Tehniskās universitātes Juridiskā departamenta Iepirkumu nodaļas vecākais iepirkumu speciāliste |
| **Komisijas locekļi:** |  |
| Artūrs Kuziks | Latvijas Universitātes Iepirkumu nodaļas vadītājs |
| Sandija Mazlazdiņa | Rīgas Stradiņa universitātes Infrastruktūras departamenta Administratīvo funkciju nodrošināšanas Iepirkumu nodaļas vadītāja  |
| Andis Miončinskis | Rīgas Stradiņa universitātes Infrastruktūras departamenta Tehnisko un transporta pakalpojumu nodaļas vadītājs |
| Māris Strādnieks  | Rīgas Tehniskās universitātes galvenā enerģētiķa grupas galvenais enerģētiķis |

Komisija izveidota ar RTU finanšu prorektora 09.04.2018. rīkojumu Nr. 03000-1.2/41

Sēdi vada: M.Briedis

Sēdi protokolē: I.Benga

**Darba kārtībā:**

Atbilžu sniegšana uz iespējamā pretendenta uzdotajiem jautājumiem.

Iepirkuma komisijas priekšsēdētājs M. Briedis informē, ka 2018.gada 16.aprīlī Elektronisko iepirkumu sistēmā ir saņemti iespējamā pretendenta jautājumi. Atbilžu sniegšanas termiņš – 21.04.2018.

Iepirkuma komisija izskata jautājumus un nolemj sniegt šādas atbildes:

**1.Jautājums.** Vai tiešām universitātes uzņemsies cenas svārstību risku, kas varētu būt samērā būtiskas, ņemot vērā Norbalt rekonstrukcijas darbus rudenī? Kopsapulcē ar tirgotājiem, šis tikai apspriests un atzīts par visriskantāko un tas atspoguļojas gan nākotnes cenu prognozēs, gan esošajās cenās 2018. gada aizvadītajos mēnešos.

**1.Atbilde.** Sagatavojot iepirkuma nolikumu tika vērtēti un ņemti vērā dažādi faktori - ne tikai sezonālās elektroenerģijas cenu svārstības, bet arī iepriekšējo periodu pieredze, elektroenerģijas patēriņa struktūra, kā arī - iespējamās nākotnes perspektīvas. Tāpat, uzklausot Rīgas Tehniskās universitātes eksperta - Enerģētikas institūta vadošās pētnieces Lailas Zemītes viedokli, iepirkuma komisija nolēma elektroenerģiju pirkt saskaņā ar elektronenerģijas biržas cenu, jo atbilstoši eksperta sniegtajam pamatojumam, ilgtermiņā tas ir ekonomiski izdevīgāk.

**2.Jautājums.** Lūdzam koriģēt līguma drafta 7.punktu, ka konkursa uzvarētājs var vienoties, vai universitātes deleģē tirgotāju, vai pašas norēķinās ar Sistēmas operatoru par pakalpojumiem un OIK, jo, ja tiek deleģēts tirgotājs, tas palielina tirgotāja naudas resursu izmaksas, līdz ar to gala cenu un piedāvājumu. Cik zināms, pārsvarā valsts iestādes par sadales pakalpojumiem, OIK norēķinās pa taisno ar sadales sistēmas operatoru (AS Sadales tīkls). Šis punkts šobrīd liedz piedalīties pēc iespējas vairāk tirgotājiem un samazina iespēju saņemt izdevīgākos piedāvājumus.

**2.Atbilde.** Pasūtītājs neizskata iespēju grozīt vai papildināt līguma projekta 7.punktu, jo tas ir sagatavots atbilstoši Publisko iepirkumu likumam un ņemot vērā pasūtītāja vajadzībām atbilstošāko līguma administrēšanas modeli.

**3.Jautājums.** Vēlamies vērst uzmanību, ka nolikuma 5.6. punktā ir, iespējams, kļūda. Tajā norādīts, ka piedāvājuma cena jānorāda ar 5 zīmēm aiz komata, bet tā kā pieprasītā cena ir par MWh, uzskatām, ka korekti būtu norādīt cenu ar divām zīmēm aiz komata, nevis ar piecām, kas parasti ir gadījumos, kad jānorāda cena par kWh.

**3.Atbilde.** Iepirkuma komisija nesaskata pretrunu, ja cena tiek norādīta ar precizitāti 5 zīmes aiz komata. Pie tam, tas līdz minimumam samazina iespēju, ka divi pretendenti varētu iesniegt vienādas cenas.

**Komisija vienbalsīgi nolemj:**

1. **Sniegt pretendentam iepirkuma komisijas atbildes;**
2. **I.Bengai nodrošināt atbilžu publicēšanu Elektronisko iepirkumu sistēmā un RTU tīmekļvietnē pie konkursa dokumentācijas.**

Sēdi slēdz: I.Benga, plkst. 15:30.

|  |  |  |  |  |
| --- | --- | --- | --- | --- |
| Komisijas priekšsēdētājs: | M. Briedis |  |  |  |
| Komisijas priekšsēdētāja vietniece: | I. Benga |  |  |  |
| Komisijas locekļi: | S.Mazlazdiņa |  |  |
|  | A.Kuziks  |  |  |
|  | A.Miončinskis  |  |  |
|  | M. Strādnieks |  |  |